Document ID: 31993R0538

KOMISSION ASETUS (ETY) N:o 538/93,
annettu 9 päivänä maaliskuuta 1993,
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 125/93(2), ja erityisesti sen 4 b artiklan 8 kohdan, 4 c artiklan 4 kohdan, 4 d artiklan 8 kohdan ja 4 e artiklan 5 kohdan,
sekä katsoo, että
asetuksessa (ETY) N:o 125/93 ratkaistaan tiettyjä erityisongelmia, joita naudanliha-alan yhteisen maatalouspolitiikan uudistamisella ei ole vielä ratkaistu; samoin on soveltamista koskevien yksityiskohtaisten sääntöjen yhteydessä todettu, että tiettyjä säännöksiä olisi täydennettävä; tämän vuoksi olisi mukautettava komission asetus (ETY) N:o 3886/92(3),
sonnien teurastuksesta myönnettävän kausiporrastuspalkkion rajoittaminen kuohittuihin sonneihin mahdollistaa useampien jäsenvaltioiden pääsemisen osalliseksi tästä järjestelmästä; tämän vuoksi olisi toisaalta muutettava edunsaajajäsenvaltioiden määrittämisen päättymispäivää ja toisaalta otettava huomioon teurastuksen yhteydessä myönnettävää erityispalkkiota koskevan järjestelmän erityispiirteet,
emolehmäpalkkion lisäoikeuksien perustaminen yhdistettynä maidon vertailuenimmäismäärän lisäämiseen sekä 10 eläimen rajoituksen poistamiseen tähän palkkioon oikeutettujen sekatuotantotilojen osalta edellyttävät, että vahvistetaan yksityiskohtaiset säännöt niiden myöntämisestä yksittäisille tuottajille; yksityiskohtaisten sääntöjen on koskettava erityisesti hakemusten jättämistä ja sisältöä sekä niiden tarkastuksen edellytyksiä; olisi lisäksi säädettävä erityisistä siirtymätoimenpiteistä palkkiojärjestelmän yhdenmukaiseksi hoitamiseksi ensimmäisenä soveltamisvuonna ottaen huomioon erityisesti noudatettavat eri pitoajat,
vaihtoehto A, sellaisena kuin se on säädettynä asetuksen (ETY) N:o 3886/92 8 artiklan 1 kohdassa liittyen eläinten teurastuksen yhteydessä myönnettävään palkkioon, ei mahdollistaisi palkkion myöntämistä erikseen toiselle ikäryhmälle mainitun asetuksen 2 artiklan 2 kohdan mukaisesti; jottei tapahtuisi syrjintää verrattuna palkkion myöntämisen yleiseen järjestelmään olisi tarpeen sisällyttää tämä mahdollisuus mainittuun vaihtoehtoon,
olisi lisäksi suotavaa ratkaista tiettyjä toimituksellisia tai teknisiä kysymyksiä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3886/82 seuraavasti.
1) Korvataan 4, 28, 35 ja 41 artiklan viittaukset "esittämiseen" viittauksilla "jättämiseen".
2) Korvataan 8 artiklan 1 kohdan ensimmäinen luetelmakohta seuraavasti:
" - palkkion myöntäminen ensimmäisestä tai toisesta ikäryhmästä ja palkkion ryhmittäinen myöntäminen molemmista ikäryhmistä yhdessä, jos niiden tuotantorakenne sen sallii (vaihtoehto A)".
3) Korvataan 15 artiklan c alakohdan ensimmäinen luetelmakohta seuraavasti:
" - teurastusta tai ensimmäistä markkinoille saattamista edeltävät kaksi kuukautta, kun on kyse ensimmäiseen tai toiseen ikäryhmään kuuluvista eläimistä; tällöin otetaan huomioon ainoastaan eläimet, jotka pitoajan alkamispäivänä kuuluvat 2 artiklan 2 kohdassa säädettyihin ikäryhmiin".
4) Korvataan 19 artiklan päivämäärä "31 päivänä joulukuuta 1992" päivämäärällä "28 päivänä helmikuuta 1993".
5) Korvataan 21 artiklan 2 kohdan toinen virke seuraavasti:
"Kansallisen hallinnollisen asiakirjan on oltava hakemuksen mukana; tämä ei kuitenkaan koske niitä eläimiä, joista on myönnetty erityispalkkiota ainoastaan asetuksen (ETY) N:o 805/68 entisen 4 a artiklan mukaisesti, eikä jäsenvaltioita, jotka soveltavat tämän asetuksen 15 artiklan a alakohtaa."
6) Korvataan 23 artiklan sanat "4 d artiklan 5 kohdassa" sanoilla "4 d artiklan 5 ja 6 kohdassa".
7) Korvataan 27 artiklan 3 kohdan ensimmäinen virke seuraavasti:
"Kullekin tuottajalle ilmoitetaan heti kun mahdollista ja viimeistään 31 päivänä lokakuuta 1993 tämän henkilökohtainen enimmäismäärä mukaanluettuna asetuksen (ETY) N:o 805/68 4 d artiklan 6 kohdan kolmannen alakohdan mukaisesti myönnetyt lisäoikeudet".
8) Lisätään 29 artiklaan luetelmakohta seuraavasti:
" - asetuksen (ETY) N:o 805/68 4 d artiklan 6 kohdan kolmannen alakohdan mukaisesti tuottajille myönnettävien lisäoikeuksien määrä."
9) Lisätään 30 a artikla seuraavasti:
"30 a artikla
Lisäoikeudet
1 Kukin vuoden 1993 emolehmäpalkkioon mahdollisesti oikeutettu tuottaja voi asetuksen (ETY) N:o 805/68 4 d artiklan 6 kohdan ensimmäisen alakohdan säännöksen mukaisesti ja jäsenvaltion 15 päivästä helmikuuta 15 päivään toukokuuta määrittämän ajanjakson kuluessa jättää hakemuksen koskien lisäoikeuksien myöntämistä 4 d artiklan 6 kohdan kolmannen alakohdan mukaisesti. Hakemuksessa on oltava kaikki tarvittava tieto ja erityisesti:
- tuottajan nimi ja osoite,
- haettavien palkkion lisäoikeuksien määrä,
- tuottajan ilmoitus siitä, että on 1 päivästä tammikuuta 1993 pitänyt haettujen lisäoikeuksien ja jo asetuksen (ETY) N:o 805/68 4 d artiklan 2 ja 3 kohdan mukaisesti saatujen palkkio-oikeuksien määrää vastaavaa määrää palkkiokelpoisia emolehmiä,
- tuottajan sitoumus pitää kolmannessa luetelmakohdassa tarkoitettu eläinmäärä 30 päivään kesäkuuta 1993, tämä päivä mukaanluettuna,
- ilmoitus maidon henkilökohtaisesta vertailumäärästä, joka on myönnetty tuottajalle kalenterivuonna 1993 alkavan 12 kuukauden pituisen lisämaksujärjestelmän soveltamisajanjakson alussa. Jos tämä määrä ei ole tiedossa hakemuksen jättöpäivänä, se annetaan tiedoksi toimivaltaiselle viranomaiselle niin pian kuin mahdollista.
2 Hakemuksiin kohdistetaan komission asetuksessa (ETY) N:o 3887/92(*) sovelletun kaltaisia hallinnollisia ja tarkastustoimenpiteitä. Jos havaitaan pidettäviä eläimiä olevan enemmän kuin tosiasiallisesti todettuja eläimiä, haettujen oikeuksien määrää vähennetään käyttäen edellä mainitun asetuksen 10 artiklassa säädettyjä prosentteja.
(*) EYVL N:o L 391, 31.12.1992, s. 36."
10) Korvataan 37 artiklan ensimmäisen alakohdan numero "37" numerolla "36".
11) Asetuksen 58 artiklan nykyinen teksti tulee 1 kohdaksi ja lisätään 2 ja 3 kohta seuraavasti:
"2 Vuoden 1993 emolehmäpalkkion myönnettäessä otetaan huomioon asetuksen (ETY) N:o 805/68 4 d artiklan 6 kohdan kolmannen alakohdan mukaisesti myönnetyt lisäoikeudet, vaikka ne myönnettäisiin palkkiohakemuksen jättämisen jälkeen.
3 Vuoden 1993 osalta 24 artiklan 2 kohtaa ei sovelleta asetuksen (ETY) N:o 805/68 4 d artiklan 6 kohdan mukaisesti jätettyihin hakemuksiin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä maaliskuuta 1993.

Labels: 17
6